Framkvæmdastjóri Samtaka ferðaþjónustunnar segir að það hefði mjög alvarleg áhrif að hætta við að taka upp litakóðunarkerfi á landamærunum 1. maí. Hann gagnrýnir sóttvarnalækni vegna málsins.
Litakóðunarkerfið tekur mið af áhættumati Sóttvarnastofnunar Evrópu. Staða faraldursins er metin í hverju ríki fyrir sig og komufarþegar frá löndum með lágan smitstuðul eiga kost á að sleppa því að fara í sóttkví. Jóhannes Þór Skúlason, framkvæmdastjóri Samtaka ferðaþjónustunnar, gagnrýnir sóttvarnalækni og segir hann hafa látið eins og ákvörðun um litakóðunarkerfið liggi ekki fyrir í viðtölum.
Það liggur fyrir að ríkisstjórnin hefur tekið ákvörðun um það að það taki við litakóðakerfi 1. maí og á því hefur öll markaðssetning og sölustarf ferðaþjónustunnar byggst síðan þannig að það myndi hafa gríðarlega alvarleg áhrif ef þessari ákvörðun yrði hnikað á einhvern máta og ég get ekki séð það fyrir mér að það verði gert nema þá að ástandið á faraldrinum verði í algerri steik út um allan heim.
Jóhannes gagnrýnir segir ekkert tilefni hafi verið til að efast um ákvörðunina.
Þess vegna á ég mjög erfitt með að átta mig á því hvað sóttvarnalæknir á við þegar hann talar um að engin ákvörðun hafi verið tekin og að hans embætti þurfi að skoða þetta mál betur.
Ekki hefur verið tekið við bólusetningarvottorðum komufarþega utan Schengen-svæðisins.
Það er augljóst að fara næsta vetur skiptir gríðarlega miklu máli, og næsta haust líka, hvort það verði búið að opna fyrir sérstaklega Bandaríkjamenn og Bretland.
Framkvæmdastjóri Samtaka ferðaþjónustunnar segir að það yrði alvarlegt ef ákvörðun um litakóðunarkerfi á landamærunum yrði hnikað. Hann segir nauðsynlegt að taka verði við bólusetningarvottorðum komufarþega utan Schengen-svæðisins.